CELEX: 62012CA0219
Language: sk
Date: 2013-06-20 00:00:00
Title: Vec C-219/12: Rozsudok Súdneho dvora (druhá komora) z  20. júna 2013 (návrh na začatie prejudiciálneho konania, ktorý podal Verwaltungsgerichtshof — Rakúsko) — Finanzamt Freistadt Rohrbach Urfahr/Unabhängiger Finanzsenat Außenstelle Linz (Šiesta smernica o DPH — Článok 4 ods. 1 a 2 — Pojem „hospodárske činnosti“ — Odpočet dane zaplatenej na vstupe — Fotovoltické zariadenie namontované na streche rodinného domu — Dodávka do siete — Odmena — Nižšia výroba elektrickej energie ako spotreba)

3.8.2013   
            
            
               SK
            
            
               Úradný vestník Európskej únie
            
            
               C 225/33
            
         Rozsudok Súdneho dvora (druhá komora) z 20. júna 2013 (návrh na začatie prejudiciálneho konania, ktorý podal Verwaltungsgerichtshof — Rakúsko) — Finanzamt Freistadt Rohrbach Urfahr/Unabhängiger Finanzsenat Außenstelle Linz
   (Vec C-219/12) (1)
   
   (Šiesta smernica o DPH - Článok 4 ods. 1 a 2 - Pojem „hospodárske činnosti“ - Odpočet dane zaplatenej na vstupe - Fotovoltické zariadenie namontované na streche rodinného domu - Dodávka do siete - Odmena - Nižšia výroba elektrickej energie ako spotreba)
   2013/C 225/56
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgerichtshof
   
      Účastníci konania pred vnútroštátnym súdom
   
   
      Žalobca: Finanzamt Freistadt Rohrbach Urfahr
   
      Žalovaný: Unabhängiger Finanzsenat Außenstelle Linz
   
      Za účasti: Thomas Fuchs
   
      Predmet veci
   
   Návrh na začatie prejudiciálneho konania — Verwaltungsgerichtshof — Výklad článku 4 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Pojem „hospodárska činnosť“ — Fotovoltické zariadenie na výrobu elektrickej energie bez kapacity na uskladnenie elektrickej energie pri súkromnom rodinnom dome — Predaj vyrobenej elektrickej energie spoločnosti, ktorá spätne dodáva elektrickú energiu tomuto obytnému domu, ktorú tento potrebuje — Výroba elektrickej energie, ktorá je dlhodobo nižšia ako spotreba
   
      Výrok rozsudku
   
   Článok 4 ods. 1 a2 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia, zmenenej a doplnenej smernicou Rady 95/7/ES z 10. apríla 1995, sa musí vykladať v tom zmysle, že využitie fotovoltického zariadenia umiestneného na súkromnom rodinnom dome alebo pri ňom, ktoré je technicky dimenzované tak, že množstvo vyrobenej elektriny zo zariadenia je jednak trvalo nižšie ako množstvo elektriny, ktorú prevádzkovateľ zariadenia celkovo spotrebuje na súkromné účely, a jednak je toto množstvo elektriny dodávané do siete, za čo vyššie uvedená osoba získava pravidelné príjmy, patrí do pojmu „hospodárska činnosť“ v zmysle tohto článku.
   
      (1)  Ú. v. EÚ C 243, 11.8.2012.